./data/phi0428/phi001/phi0428.phi001.perseus-lat1.xml
Anonymous
Ipsi homines ingeniosi at(pie acutissimi quae a nobis fieri viderant ea sollertia efficiebant ut nostri illorum opera imitati viderentur, et sua sponte multa reperiebant unoque tempore et nostras munitiones infestabant et suas defendebant  Atque haec principes in consiliis contionibusque agitabant: populum Romanum paulatim in consuetudinem eius regni occupandi venire  Paucis annis ante A  Gabinium cum exercitu fuisse in Aegypto; Pompeium se ex fuga eodem recepisse; Caesarem venisse cum copiis, neque morte Pompei quicquam profectum quo minus apud se Caesar commoraretur  Quem si non expulissent, futuram ex regno provinciam: idque agendum mature: namque eum interclusum tempestatibus propter anni tempus recipere transmarina auxilia non posse